|  |
| --- |
| **Børn og Unge**  Pædagogik og Forebyggelse  Aarhus Kommune |
| **Dagtilbud**  Grøndalsvej 2  8260 Viby J  Direkte telefon: 30 52 68 73  Direkte e-mail:  lohebu@aarhus.dk  Sag: 19/071323-112  Sagsbehandler:  Louise Heltborg Budde |

Information vedr. høring af ramme for lokal kvalitetsopfølgning og tilsyn i lyset af ny finanslovsaftale om tilsyn på dagtilbudsområdet

Høringen om forslag til ramme for lokal kvalitetsopfølgning og tilsyn fastholdes.

Med den nye finanslovsaftale er der enighed om at styrke tilsynet med landets kommunale, selvejende og private dagtilbud. Med aftalen lægges der op til nye lovkrav til det kommunale tilsyn, herunder uvildighed i tilsynet, observationer i tilsynet, samt uanmeldte og anmeldte tilsyn, herunder også at forældrebestyrelser inddrages i tilsynet.

Aftalen er endnu ikke omsat i konkret lovgivning, og den konkrete udmøntning er fortsat ukendt.

Rammen for lokal kvalitetsopfølgning og tilsyn skal til hver en tid følge gældende lovgivning. Når lovforslaget om styrket tilsyn i dagtilbud fremlægges og vedtages, vil vi kende betydningen for rammen for lokal kvalitetsopfølgning og tilsyn på dagtilbudsområdet.

Rammen vil blive tilpasset den gældende lovgivning, når denne kendes.

Man opfordres derfor fortsat til at indgive høring på det foreliggende forslag til ramme for kvalitetsopfølgning og tilsyn inden høringsfristens udløb den 18. december 2020 klokken 10.00.